Olivkolora turdo

La Olivkolora turdo aŭ oliveca turdoOrnitologia taksonomio () estas, en sia teritorio, unu el la plej komunaj birdospecioj de la genro de turdoj el la familio de turdedoj. Ĝi loĝas en orienta Afriko en altaj teroj el Eritreo kaj Etiopio al nordo de Bonespera Kabo sude. Ĝi estas birdo de arbaroj, sed surloke adaptiĝis al parkoj kaj grandaj ĝardenoj en ĉeurbaj areoj.

 Taksonomio 
Laŭ AviListAviList v2025, konsultita la 24-an de dec. 2025, jen ĉi-sube la listo de la akceptitaj taksonoj por tiu specio, kaj ties Esperantaj nomoj:

Passeriformes - paseroformaj
Turdidae - turdedoj
Turdus Linnaeus, C, 1758 - turdo
Turdus olivaceus Linnaeus, C, 1766 - oliveca turdo
Turdus olivaceus milanjensis Shelley, GE, 1893
Turdus olivaceus swynnertoni Bannerman, DA, 1913
Turdus olivaceus transvaalensis (Roberts, A, 1936)
Turdus olivaceus culminans Clancey, PA, 1982
Turdus olivaceus olivaceus Linnaeus, C, 1766
Turdus olivaceus pondoensis Reichenow, A, 1917

Nur en suda Afriko estas 5 subspecioj kiuj diferenciĝas ĉefe pro la relativa kvanto de blanka, oranĝa kaj bruna koloroj en la subaj partoj: T. o. swynnertoni, T. o. transvaalensis, T. o. olivaceus, T. o. pondonensis kaj T. o. culminans. La Karua turdo (Turdus smithi), la Somala turdo (Turdus ludoviciae) kaj la Kenja turdo (Turdus helleri) estas foje inkluditaj kiel subspecioj de la Olivkolora turdo aŭ konsiderataj separataj specioj, el kiuj la lasta estas ege endanĝerita. Aldone la taksonoj el norda parto de sia teritorio estas foje konsiderataj kiel ĉu unu (Norda Olivkolora turdo aŭ Montoturdo, T. abyssinicus) ĉu kelkaj separataj specioj (Abisinia turdo, T. abyssinicus, Oldea turdo, T. oldeani kaj Turdo de Roehl Usambara, T. roehli).

 Priskribo 
Ili povas atingi longon de 24 cm kaj pezon de almenaŭ 101 g. Vosto kaj supraj partoj estas olivbrunaj. La ventro estas blanka kaj la resto de la subaj partoj havas oranĝecan nuancon. La gorĝo estas makulita de blankaj punktoj. Ili troviĝas en ĉiamverdaj arbaroj, parkoj kaj ĝardenoj. Ties dieto konsistas el tervermoj, insektoj, helikoj, fruktoj kaj araneoj.

La ino konstruas tasforman neston, kutime 2 al 9 m supergrunde en arbo aŭ heĝo. La 1–3 (kutime 2) ovoj estas kovataj nur de la ino dum 14–15 tagoj antaŭ eloviĝo, kaj la idoj elnestiĝas post pluaj 16 tagoj.

La kanto de la masklo estas miksaĵo de flutecaj, fajfaj kaj trilaj frazoj, kiuj varias geografie. Ili foje eventuale imitas aliajn birdojn. 

 Bildaro 

 Referencoj 

 La biologio de ĉeurbaj Olivkoloraj turdoj (Turdus olivaceus olivaceus) en Orienta Kablando, Sudafrikio 
  Malplej zorgiga
 Clement kaj Hathaway, Thrushes ISBN 0-7136-3940-7
 Sinclair, Hockey kaj Tarboton, SASOL Birds of Southern Africa, ISBN 1-86872-721-1

 Eksteraj ligiloj 

 The Olive Thrush at www.answers.com

Kategorio:Turdedoj
Kategorio:Birdoj de Afriko